अर्जेंटीनो झील

अर्जेंटीनो झील, अर्जेंटीना के सांता क्रूज़ प्रांत में स्थित ताज़े जल की एक झील है, इसका निर्देशांक  है। यह अर्जेंटीना की सबसे बड़ी ताज़े पानी की झील है, जिसकी सतह का क्षेत्रफल 1,415 किमी2 (546 वर्ग मील) (अधिकतम चौड़ाई: 20 मील (32 किमी)) है। इसकी औसत गहराई 150 मीटर (492 फीट), और अधिकतम गहराई 500 मीटर (1,640 फीट) है।

झील कई हिमनदों (ग्लेशियर) के साथ एक परिदृश्य में लॉस ग्लेशियर नेशनल पार्क के भीतर स्थित है और कई हिमनद पिघल कर नदियों के माध्यम से झील में मिलते है, झील वेदमा का जल ला लियोना नदी के माध्यम से आता है, और कई पहाड़ी धाराएं भी आकर झील में सम्मलित होती है। इसकी जल निकासी बेसिन 17,000 किमी2 (6,564 वर्ग मील) से अधिक है। अर्जेंटीनो झील, सांताक्रूज़ नदी के माध्यम से अटलांटिक महासागर में जा मिलता हैं।

ग्लेशियर, तटीय शहर एल कैलाफेट और झील अपने आप में महत्वपूर्ण पर्यटन स्थल हैं। मछली पकड़ने के लिए विशेष रूप से झील पसन्द की जाती है। 

लागो अर्जेंटिनो के नाम से एक हवाई अड्डा भी था जो कि 2000 तक कार्यरत था। यह हवाई अड्डा वर्तमान में बंद है, और इसके रनवे को शहर की सड़क प्रणाली में शामिल किया गया था। इसे कॉमनडेंट आर्मंडो टोला अंतरराष्ट्रीय हवाई अड्डे से बदल दिया गया है, जो कई दैनिक राष्ट्रीय और अंतरराष्ट्रीय उड़ानों के साथ एल कैलाफेट और लागो अर्जेंटीना शहर में कार्य करता है।

जलवायु
अर्जेंटीनो झील की जलवायु ठंडी (कोप्पन वर्गीकरण) है। यहां का न्युनतम औसत तापमान 2.6 सेल्सियस रहता है जहाँ मई से अगस्त महिना सबसे ठंडा होता है जहाँ तापमान माइनस में चला जाता है। यहां का अधिकतम औसत तापमान 12.5 सेल्सियस रहता है जहाँ दिसम्बर से मार्च महिना सबसे गर्म होता है। वैसे तो वर्ष साल भर होते रहती लेकिन सबसे अधिक वर्षा ठंड के मौसम में बर्फवारी के रूप में होती है। औसतन वार्षिक वर्षण 123.3 मिमी रहती है।

चित्र दीर्घा

सन्दर्भ

बाहरी कड़ियाँ
 Lake Argentino on the website of the International Lake Environment Committee Foundation
 Lago Argentino on the website of the government of Santa Cruz (in Spanish)
 Lago Argentino Airport at World Airport Codes and ICAO World Airfield Catalogue

अर्जेण्टीना का भूगोल
दक्षिण अमेरिका की झीलें